open-index/open-wikipedia-markdown huggingface dataset:
Մարիուս Լոդե

**Մարիուս Լոդե** (,), նորվեգացի ֆուտբոլիստ, «Հեկկեն» ակումբի պաշտպան։ Հանդես է եկել Նորվեգիայի հավաքականում։

## Ակումբային կարիերա
«Ֆրոյլանդ» և «Բրյունե» ակումբների սան է: 2012 թվականի ապրիլի 9-ին «Ստրյոմենի» դեմ խաղում վերջինիս կազմում նորամուտն է նշել Նորվեգիայի առաջին դիվիզիոնում։ 2017 թվականի սկզբին տեղափոխվել է «Բուդե Գլիմտ»։ Ապրիլի 4-ին «Կոնսվինգերի» դեմ խաղում նորամուտն է նշել նոր ակումբում։ Մրցաշրջանի արդյունքներով օգնել է ակումբին դուրս գալ էլիտա։ 2018 թվականի ապրիլի 8-ին «Օդդի» դեմ խաղում նորամուտն է նշել Նորվեգիայի ֆուտբոլի առաջնությունում։ 2020 թվականի հուլիսի 15-ին «Քրիստիանսունի» դեմ խաղում խփել է առաջին գոլը «Բուդե Գլիմտի» կազմում։ Նույն թվականին օգնել է ակումբին հաղթել առաջնությունը, իսկ մեկ տարի անց կրկնել է հաջողությունը։ 
2022 թվականի սկզբին տեղափոխվել է գերմանական «Շալկե 04»՝ կնքելով 2,5 տարվա պայմանագիր։ Հունվարի 16-ին «Հոլշտայնի» դեմ խաղում նորամուտն է նշել երկրորդ Բունդեսլիգայում։
2022 թվականի օգոստոսի 31-ին պայմանագիր է կնքել նախկին «Բուդե Գլիմտ» ակումբի հետ՝ մինչև 2025 թվականի ավարտը՝ մեկ տարով երկարաձգելու տարբերակով։

## Միջազգային կարիերա
2021 թվականի մարտի 24-ին Ջիբրալթարի հավաքականի դեմ աշխարհի 2022 թվականի առաջնության ընտրական խաղում նորամուտն է նշել Նորվեգիայի հավաքականի կազմում։

## Վիճակագրություն
### Հանդիպումներ Նորվեգիայի հավաքականի կազմում

**Ընդհանուր՝ 2 խաղ / 0 գոլ, 1 հաղթանակ, 1 ոչ-ոքի, 0 պարտություն:**

## Ձեռքբերումներ
**«Բուդե-Գլիմտ»**
* Նորվեգիայի չեմպիոն (3)՝ 2020, 2021, 2023
* Օբոս լիգայի հաղթող՝ 2017

## Ծանոթագրություններ

## Արտաքին հղումներ
* Профиль на сайте «Хеккена»

 
Կատեգորիա:Բուդյո/Գլիմտի ֆուտբոլիստներ
Կատեգորիա:Նորվեգացի ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Կատեգորիա:Շալկե 04-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Հմայակ Պետրոս ԺԷ Կետիկյան

**Հմայակ Պետրոս ԺԷ Կետիկյան** (), Կիլիկիո հայ կաթողիկոս-պատրիարք 1976-ի հուլիսից մինչև 1982-ի մայիս, երբ նա պաշտոնաթող է եղել իրավական տարիքի պատճառով և նրան հաջորդել է պատրիարք Հովհաննես Բեդրոս ԺԸ Կասպարյանը։ Նա մահացել է 1998 թվականին 93 տարեկան հասակում ։

Պատրիարք Կետիկյանը ( **Guédiguian**) քահանա է ձեռնադրվել 1930 թվականին և դարձել Վենետիկի Մխիթարյան միաբանության վանահայրը։ 1971-ից մինչև 1978 թվականը, երբ ընտրվել է Հայ Կաթողիկե եկեղեցու պատրիարք, կոչում է ստացել որպես Խերսոնեսի արքեպիսկոպոս Զեքիայում։ Նրա գահակալության ամբողջ 8 տարին անցել է Լիբանանի քաղաքացիական պատերազմի ժամանակ:

## Ծանոթագրություններ

## Արտաքին հղումներ
* Biography on official site of the Armenian Catholic Church 

Կատեգորիա:20-րդ դարի հայ կաթողիկոսներ
Կատեգորիա:Երկարակյացներ
Կատեգորիա:Լիբանանահայ կրոնական գործիչներ
Կատեգորիա:Մխիթարյան միաբանության անդամներ
Կատեգորիա:ՎՀ/թեմա 2
Կատեգորիա:Տանն Կիլիկիո կաթողիկե կաթողիկոսներ
Թրյուդ Լաշ

**Թրյուդ Լաշ**, նախկին **Գերտրուդ Փրաթ**, ի ծնե՝ **Ուենզել** (), քաղաքական ակտիվիստ, երեխաների պաշտպան և Էլեոնորա Ռուզվելտի մերձավոր համախոհը։

Նա ծնվել է 1908 թվականի հունիսին Գերմանիայի Ֆրեյբուրգ քաղաքում։ Նա դասավանդել է մանակարտեզում՝ միաժամանակ հաճախելով Հայդելբերգի համալսարան՝ սովորելով լրագրություն։ 1930 թվականին Ֆրեյբուրգի համալսարանում փիլիսոփայությունից ստացել է գիտական աստիճան։ Այնուհետև,գաղթելով ԱՄՆ, Հանթեր քոլեջում դասավանդել է գերմաներեն գրականություն և փիլիսոփայություն և շարունակել է կատարել հետազություները Կոլումբիայի համալսարանում։

Նա միացել է Միջազգային Ուսանողական ծառայությանը, այնուհետև վերադառձել հայրենիք։ Գերմանիայում նա աշխատել է թերթում նացիոնալ-սոցիալիստների իշխանության գալու ժամանակ և բացահայտորեն քննադատել է նոր ռեժիմը։ Նա իր ամուսնու՝ Էլիոթ Պրատի հետ մշտապես մեկնել է ԱՄՆ՝ օգնելով մյուս այլ փախստականներին լքել Գերմանիան։

Թրյուդը հետևել է Ջոզեֆ Պ. Լաշին որպես Միջազգային ուսանողական ծառայության գլխավոր քարտուղար։ Լաշը հետաքննվել է Ներկայացուցիչների պալատի հակաամերիկյան գործունեության հանձնաժողովի կողմից և համագործակցել է առաջին տիկին Էլեոնորա Ռուզվելտի հետ։ Նա նաև համագործակցել է Մոլի Յարդի հետ։ Լաշը և Յարդը եղել են ժողովրդական ճակատի նշանավոր անդամներ։

Վենոնայն 1943 թվականի մայիսին բացահայտում է կապը Թրյուդի հետ, որը պահպանում էր Ալեքսեյ Սոկիրկինը՝ Վաշինգտոնում Խորհրդային Միության դեսպանատան խորհրդային հետախուզության առաջին քարտուղարը։ Ապակոդավորումն առաջարկում է օգտագործել Թրույդին Էլեոնորա Ռուզվելտի (Կապիտանշա) մասին տեղեկատվությունը մշակելու համար, նաև առաջարկում է Էլիզաբեթ Զարուբինային, ով ղեկավարել է բազմաթիվ կարևոր գործեր, սերտ կապի մեջ մտնել նրա հետ։ 1944 թվականին Թրույդը և Լաշը ամուսնանում են։ Թրյուդը նախկին առաջին տիկնոջ հետ ծառայել է ՄԱԿ-ի Մարդու իրավունքների նորաստեղծ կոմիտեում։ Այնուհետև Լաշը զբաղեցրել է Նյու Յորքի երեխաների Քաղաքացիական կոմիտեի և Երեխաների զարգացման հիմնադրամի գործադիր տնօրենի պաշտոնը։

1984 թվականին Լաշը օգնեց միավորել Էլեոնորա Ռուզվելտի և Ֆրանկլին Ռուզվելտի առանձին հաստատությունները մեկ միավորի մեջ՝ Ռուզվելտի ինստիտուտը։

## Ծանոթագրություններ

*Scott Shane and Tom Bowman, ''U.S. Agency Declassifies Soviet Spy Messages'', The Moscow Times, 14 October 1995.
*Wolfgang Saxon, "Trude Wenzel Lash, 95, an Advocate for Children, Dies," ''The New York Times'', February 6, 2004.
*Maurine H. Beasley, Holly C. Shulman and Henry R. Beasley (eds.), ''The Eleanor Roosevelt Encyclopedia'', Westport, CT:Greenwood Press, 2001, pp. 308-309. 

## Արտաքին հղումներ
* Draper, Hal. The Student Movement of the Thirties: A Political History. 1965.  Center for Socialist History (CSH) . Republished by the Marxists Internet Archive. 
**Text without footnotes also found on CSH site.

Կատեգորիա:Գերմանացի ակտիվիստներ
Կատեգորիա:Գերմանացի կին ակտիվիստներ
Պոլի Հարար

**Պոլի Հարար**, կանանց իրավունքների բրիտանացի ակտիվիստ, ով օգնում է այն կանանց, ովքեր եղել են բռնի ամուսնության և պատվի դեմ հանցագործությունների զոհ։ Նա Շարան ծրագրի հիմնադիրն է, «Հարկադրված ամուսնության գործընկերության» խորհրդի անդամ և Ծիծաղով լիցքաթափման Մեր աղջիկը ընկերության մասնակից։ 

Դեռ երիտասարդ տարիքում Հարարը լքում է տունը այն բանի հետո, երբ իր ընտանիքի հետ «մշակությաին վեճ» ունեցավ։  2008 թվականին նա սկսում է աջակցել Մեծ Բրիտանիայի Հարավային Ասիայի համայնքի կանանց և դարձավ հարկադրված ամուսնությունների և պատվի սպանության փորձագետ։ Նա հաճախ մեջբերվում է պատվի սպանության մասին հոդվածներում, որոնք հուզում են հարավասիական համայնքին։։

2013 թվականին Հարարը առաջադրվել է «Ասիայի կանանց նվաճումներ» մրցանակին։ 2015 թվականին նա ստացել է «Համայնքի ոգի» մրցանակը GG2 Առաջնորդության մրցանակաբաշխությունում: 2016 թվականին Կանանց միջազգային օրվա կապակցությամբ նա Մեծ Բրիտանիայի վարչապետ Դեյվիդ Քեմերոնի կողմից արժանացել է «Լույսի կետեր» մրցանակին՝ իր աշխատանքի համար։

## Ծանոթագրություններ

Կատեգորիա:Ապրող անձինք
Կատեգորիա:Բրիտանացի կանայք
Ֆրիդրիխ Ֆենց

**Ֆրիդրիխ Յոզեֆ Ֆենց** (, ), Բելառուսում գերմանական օկուպացիոն ռեժիմի ղեկավարներից մեկը․ ՍԱ գրուպենֆյուրեր։

## Կենսագրություն
Ծնվել է 1892 թվականի դեկտեմբերի 5-ին Ավստրո-Հունգարիայի Գազան քաղաքում։  1912 թվականի սեպտեմբերի 1-ից եղել է Ավստրո-Հունգարական բանակի «Գոխ-ունդ-Դոյչմեյստեր» 4-րդ հետևակային գնդի ֆենրիխ։ Մասնակցել է Առաջին համաշխարհային պատերազմին: 1914 թվականի ամռանը դարձել է լեյտենանտ, 1915 թվականի հուլիսի 1-ին՝ օբեր-լեյտենանտ: 1918 թվականին զորացրվելուց հետո միացել է կամավորական կորպուսին։ 1928 թվականի փետրվարի 1-ին միացել է Նացիոնալ-սոցիալիստական գերմանական բանվորական կուսակցությանը (տոմս թիվ 81 622):

1933 թվականի վերջից Ավստրիայում եղել է ՍԱ «Զյուդմարկ» խմբի հրամանատար: 1934 թվականին ձերբակալվել և աքսորվել է Հարավսլավիա։  1934 թվականի ապրիլից Մյունխենում եղել է Hilfswerks Nordwest ստորաբաժանման մեջ, որը կազմված է եղել Նացիոնալ-սոցիալիստական գերմանական բանվորական կուսակցության ավստրիացի անդամներից։ 

1936 թվականից եղել է  ՍԱ բրիգադեֆյուրեր, հրամանատարի տեղակալ և ՍԱ «Կուրպֆալց» խմբի շտաբի պետ (գլխամասային գրասենյակը գտնվել է Մանհայմում): 1937 թվականի հունվարի 1-ից եղել է ՍԱ «Կուրպֆալց» խմբի հրամանատար։  1939 թվականի դեկտեմբերի 1-ից որպես կապիտան զինվորական ծառայություն է անցել Գրաց քաղաքում:

1941 թվականից եղել է Բարանովիչիի գաուպտկոմիսար: Ինչպես գրում է Յեհուդա Բաուերը, «չնայած իր բարձր պաշտոնին, նա գրեթե երբեք չի հիշատակվում» հրեաների սպանության հետ կապված ցուցմունքներում։ Այնուամենայնիվ, 1942 թվականի հուլիսի 4-ին Ֆենցի անմիջական հրամանով գերմանացիները գնդակահարել են 13 հրեա բժիշկների և ատամնաբույժների, որոնք սպասարկում էին ոչ միայն հրեական, այլև բելառուսական բնակչությանը։ 

1943 թվականի փետրվարի 17-ին Ֆենցը մի քանի այլ բարձրաստիճան նացիստների հետ գնացել է Մաշուկովի անտառ վարազների որսի։  Կիրիլ Օրլովսկու հրամանատարությամբ մի խումբ պարտիզաններ դարանակալել են նրանց։ Պարտիզանների հետ մարտում Ֆենցը սպանվել է։ Այդ գործողության համար Կիրիլ Օրլովսկուն շնորհվել է Խորհրդային Միության հերոսի կոչում։

## Պարգևներ
* Երկաթե խաչ 2-րդ աստիճանի (1914)
* Ռազմական արժանիքների 3-րդ կարգի խաչ սրերով (Ավստրո-Հունգարիա)
* Սիլեզյան արծիվ
* Պատերազմի վետերանի պատվո խաչ
* Ռազմական արժանիքների 2-րդ աստիճանի խաչ սրերով
* ՆՍԳԲԿ կուսակցական ոսկե նշան

## Ծանոթագրություններ

## Գրականություն
* *Ермаков А. М.* Вермахт против евреев. Война на уничтожение. , 2009. 416 с
* Erich Stockhorst: *Fünftausend Köpfe*. Blick + Bild Verlag, 1967
* Christian Gerlach: *Kalkulierte Morde*. Hamburger Edition, 1999. ISBN 3-930908-54-9

Կատեգորիա:Ավստրիացի ռազմական գործիչներ
Կատեգորիա:Բելառուսում մահացածներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Հոլոքոստի հանցագործներ
Մարիա Ֆեդյուկովա

**Մարիա Անդրեևնա Ֆեդյուկովա (Մելեխովա)** (, ), գվարդիայի բժշկական ծառայության կրտսեր լեյտենանտ, զինվորական բուժակ, Հայրենական մեծ պատերազմի մասնակից։

## Կենսագրություն
Ծնվել է 1923 թվականի հոկտեմբերի 6-ին Ռյազանի մարզի Ռյազանի շրջանի Կազար գյուղում: 1938-1941 թվականներին սովորել է Ռյազանի բժշկական տեխնիկումում՝ բուժակի բաժանմունքում։ Պատերազմի սկզբում աշխատել է Մուրմինի տեղամասային հիվանդանոցում։  Ռազմաճակատում 1942 թվականից 39-րդ հրաձգային դիվիզիայի կազմում եղել է ընդունիչ-տեսակավորող դասակի բուժակ, մասնակցել  Ստալինգրադի ճակատամարտի։ 1942 թվականի օգոստոսի վերջին ենթարկվել է ռմբակոծության, երբ բեռնաթափել է առաջնագծից բերված վիրավորներին, վիրավորվել է, սակայն հոսպիտալում բուժումից հրաժարվել է, շարունակել է փրկել վիրավորներին։  «Կրասնի Օկտյաբր» գործարանի ավերակներից ինքն անձամբ գտել և դուրս է բերել 200 վիրավոր, նրա խումբը Վոլգայի ձախ ափ է տարհանել ավելի քան 500 մարդու։  1942 թվականի սեպտեմբերի 30-ից բժշկասանիտարական գումարտակը մտել է 62-րդ բանակի կազմի մեջ և Մարիա Անդրեևնան ղեկավարել է տարհանողների վիրաբուժական խումբը։  Ստալինգրադի ճակատամարտից հետո մասնակցել է Բելառուսի (Բարանովիչի), Ուկրաինայի (Նիկոլաևի), Ռումինիայի, Հունգարիայի ազատագրմանը, հաղթանակը դիմավորել Վիեննայում։  Պատերազմից հետո վերադարձել է հայրենիք։ Կազար գյուղում աշխատել է որպես բուժակ, 1953-1957 թվականներին Նիկուլիչի գյուղում Եղել է Կարմիր Խաչի և Կարմիր մահիկի ընկերության Հոկտեմբերյան շրջանային բաժանմունքի գթասրտության քույրը, խնամել է Հայրենական մեծ պատերազմի հաշմանդամներին, օգնել, ինչպես նաև բուժսոցիալական օգնություն է ցուցաբերել պատերազմից վերադարձած միայնակ տարեցներին։ 1957 թվականից աշխատել է Նիկուլիչի գյուղի թիվ 9 պոլիկլինիկայում որպես բուժքույր։

Մարիա Անդրեևնա Ֆեդյուկովան 1981 թվականի դեկտեմբերի 25-ին պարգևատրվել է Ֆլորենս Նայթինգեյլի անվան մեդալով՝ Հայրենական մեծ պատերազմի ժամանակ վիրավորների կյանքը փրկելու սխրանքների համար, ճանաչվել ԽՍՀՄ պատվավոր դոնոր (Մարիա Անդրեևնան առաջին անգամ արյուն հանձնել է պատերազմի տարիներին՝ վիրավորների համար), պարգևատրվել է շքանշաններով և մեդալներով։ 

Մահացել է 1995 թվականի մարտի 20-ին, թաղված է Նիկուլիչի գյուղի տեղական գերեզմանատանը։

## Պարգևներ
* Հայրենական պատերազմի I աստիճանի շքանշան,
* Հայրենական պատերազմի II աստիճանի շքանշան,
* «Արիության համար» մեդալ,
* «Մարտական սխրանքների համար» մեդալ,
* «Ստալինգրադի պաշտպանության համար» մեդալ,
* Ֆլորենս Նայթինգեյլի անվան մեդալ,
* «Աանիտարական ծառայության գերազանցիկ» նշան,
* ԽՍՀՄ պատվավոր դոնոր:

## Ծանոթագրություններ

## Արտաքին հղումներ
* Федюкова Мария Андреевна, почётный донор СССР
 
Կատեգորիա:Արիության մեդալակիրներ
Կատեգորիա:Հայրենական մեծ պատերազմի մասնակիցներ
Կատեգորիա:Ստալինգրադի ճակատամարտի մասնակիցներ
Կաննիդելի

**Կաննիդելի** (նաև՝ **Իսավրյան Նեապոլիս**, , ), հնագույն քաղաքի ավերակներ Դաշտային Կիլիկիայում, Լամաս (Լամոս) ավանից ոչ հեռու, նրա արևելյան կողմում։ Ներկայումս գտնվում է Թուրքիայի Մերսին նահանգում գտնվող մեծ կարստային ձագարափոսի շուրջ։

## Աշխարհագրություն
Կաննիդելի գտնվում է Մերսին նահանգի Էրդեմլի շրջանի գյուղական տարածքում։ Էրդեմլիից 18 կմ հեռավորության վրա է, իսկ Մերսինից՝ 55 կմ։ Նրա բարձրությունը կազմում է մոտավորապես 230 մետր։ Այն մոտ է Միջերկրական ծովի ափին գտնվող Տրթար քաղաքին և Չանաքչըի ժայռային դամբարաններից ընդամենը մի քանի հարյուր մետր հեռավորության վրա է։ Կարստային ձագարափոսը բավականին լայն է, որի ամենաերկար մասը կազմում է 130 մետր: Խորությունը մոտ 70 մետր է։

## Պատմություն
մինի|աջից|300px|«Տեսարան Կաննիդելիից (Նեապոլիս)», Վիկտոր Լանգլուա, 1861։
մինի|աջից|300px|«Կաննիդելիի խորաքանդակը և հունական եկեղեցին», Վիկտոր Լանգլուա, 1861։
Կարստային ձագարափոսի շրջակայքում կան հնությունների ավերակներ։ Դրանք հայտնաբերել և հետազոտել են Վիկտոր Լանգլուան և Սեմավի Էյջեն։

### Նախահռոմեական ժամանակաշրջան
Կաննիդելին հին ժամանակներում Օլբայի թագավորության մի մասն է եղել: Հյուսիսային նեկրոպոլիսում կա մի դամբարան, որը կառուցել է Աբա թագուհին իր ամուսնու և որդիների համար։ Հարավ-արևմուտքում գտնվող աշտարակի արձանագրության վրա գրված է. «Կառուցել է Տևկրոսը՝ Օլբայի քրմապետ-արքա Թարքիարիսի որդին՝ Զևսի համար»։

### Հռոմեական ժամանակաշրջան
1-ին դարում Օլբայի թագավորությունը դարձավ Հռոմեական կայսրության վասալը։ Բյուզանդիայի կայսր Թեոդոսիոս II-ը վերակառուցեց քաղաքը որպես քրիստոնեական կրոնական կենտրոն և այն վերանվանեց Նեապոլիս։ Կարստային ձագարափոսի շուրջը կան բազիլիկների, ջրամբարների, ժայռափոր գերեզմանների ավերակներ և այլ շինությունների հետքեր։

## Հնավայրի կառուցվածքը
Կաննիդելին հայտնի է իր 5 եկեղեցիների ավերակներով, որոնցից մեկի վրա կա հունարեն արձանագրություններ։

## Զանգվածային մշակույթում
Ժամանակակից թուրքական Կանլըդիվանե () անունը կարող է լինել հին Կանիտելիս () անվան աղավաղված ձևը: Ինչը նշանակում է՝ «արյունոտ խելահեղություն»։ Հավանաբար, դա կարող է պայմանավորված լինել շրջակա հողի կարմիր գույնով: Անունը կարող է նաև վերաբերել մի սարսափելի լեգենդի, ըստ որի՝ հռոմեական ժամանակներում հանցագործներին մահապատժի են ենթարկել՝ նետելով կարստային փոսը։

## Կաննիդելին Մերսինի երաժշտական փառատոնում
Ամեն տարի Մերսինի միջազգային երաժշտական ​​փառատոնի ընթացքում Կաննիդելինում մեկ կամ երկու բացօթյա համերգ է անցկացվում։ Հանդիսատեսն ու կատարողները նստում են կարստային ձագարափոսի հակառակ կողմերում:

## Ծանոթագրություններ

Կատեգորիա:Բյուզանդիայի քաղաքներ
Կատեգորիա:Թուրքիայի հռոմեական քաղաքներ
Կատեգորիա:Մերսինի մարզ
Երեսուներկու Փրոդաքշն

**Երեսուներկու Փրոդաքշն**, ընկերություն որը զբաղվում է հաղորդումների, ֆիլմերի և ներկայացումների արտադրությամբ։ 2009–2013 թվականներին հանդիսացել է 32 ատամ հաղորդաշարի արտադրողը։

## Պատմություն
Ընկերությունը հիմնադրվել է 2009 թվականի մարտի 6-ին Կարեն Բաբաջանյանի և Վահագն Գրիգորյանի կողմից ՝ «32 ատամ» հաղորդաշարի արտադրության համար։ Մինչ այդ հաղորդման արտադրանքով 2006-2009 թթ․ զբաղվում էր Հանրային հեռուստաընկերությանը ենթակա Սիգմա TV-ն։

2009 թվականի դեկտեմբերին Շանթ հեռուստաընկերության հետ առաջացավ դատական վեճ, ըստ որի ընկերությունը դատի էր տվել հեռուստաընկերությանը այդ թվականի հոկտեմբեր և նոյեմբեր ամիսներին իրենց վարձատրությունը չտալու մեջ, որը կազմում էր շուրջ 12 միլիոն դրամ, ուստի ալիքն էլ պայքարում էր հաղորդաշարի ցուցադրման բացառիկ իրավունքները պահպանելու համար, քանզի խախտվել էր համաձայնագիրը ընկերության և ալիքի միջև, երբ 2009 թվականի դեկտեմբերին հաղորդումը տեղափոխվեց Արմենիա TV։ Նաև առաջացել էր ևս մեկ դատական հայց, այս անգամ ՝ Շանթի կողմից հաղորդման կրկնությունները ցուցադրելու համար։

2011 թվականի օգոստոսի 23–ին հիմնադրվել է «Երեսուներկու Ֆիլմ» ՍՊԸ–ն, որպես «Երեսուներկու Փրոդաքշն»–ի ենթաընկերություն։ Այն նախատեսված էր կինոնկարների արտադրության համար և թողարկել է «Արամմա» և «Ես եմ» ֆիլմերը։

## Սնանկություն
2014 թվականի սեպտեմբերի 9–ին մեկնարկեց «Երեսուներկու Ֆիլմ»–ի լուծարման վարույթը։ Մինչ այդ, նույն թվականի օգոստոսի 20–ին հրապարակվել էին ընկերության պարտքերը հետևյալ կազմակերպություններին․

* Պետական Տուրք – 500.000 դրամ (դատական ծախսեր),
* ՀՀ ԿԱ Պետական Եկամուտների Կոմիտե (*[[Էրեբունի (վարչական շրջան)|Էրեբունու]] ՀՏ*) – 5.556.717 ՀՀ դրամ։

Մեկ տարի անց, 2015 թվականի մայիսի 18–ին «Երեսուներկու Փրոդաքշն»–ը ճանաչվեց սնանկ, իրենց գործունեության ընթացքում կուտակված պարտքերը չվճարելու պատճառով։ Նույն թվականի հոկտեմբերի 31–ին հրապարակվել է ընկերության պարտքատերերի ցանկը, ըստ որի ընկերությունը պարտք է հետևյալ կազմակերպություններին.

* ՀՀ ԱՆ Դատական Ակտերի Հարկադիր Կատարման Ծառայություն – 5000 ՀՀ դրամ,
* ՀՀ ԿԱ Պետական Եկամուտների Կոմիտե (*[[Արաբկիր (վարչական շրջան)|Արաբկիրի]] ՀՏ*) – 15.326.474 ՀՀ դրամ,
* ՀՀ Պետական Բյուջե – 500.000 ՀՀ դրամ։

## Ֆիլմագրություն

## Ծանոթագրություններ
Կարիոֆիլոզ

**Կարիոֆիլոզ**, ծածանաձկների (հիմնականում՝ մանրաձկան) ինվազիոն հիվանդություն։ Հարուցիչը *Cariophyllaeidea* կարգի ժապավենաձև որդերն (ցեստոդներ) են։ Հանդիպում է լճակային ձկնաբուծարան տնտեսություններում և բնական ջրավազաններում։ Հելմինթների միջանկյալ տերերը սակավախոզան որդերն են (խողովակավոներ)։

## Ախտորոշում
Աղիներում հելմինթների հայտնաբերում։

## Բուժում
Կերի հետ 1 %-անոց ֆենասալ՝ 2 անգամ, 7-8 օր ընդմիջումով։

## Կանխարգելում
Միջանկյալ տերերի ոչնչացման համար լճակների չորացում, ճահճացած վերնամասի քլորացում:

Կատեգորիա:Կենդանիների հիվանդություններ
Կարտոֆիլի սովորական քոս

**Կարտոֆիլի սովորական քոս,** սնկային հիվանդություն: Հարուցիչը *Actinomycesscabies* ճառագայթասունկն է:

## Ընդհանուր նկարագիր
Ախտահարվում են պալարները, արմատներն ու ստոլոնները։ Հիվանդությունը տարածված է նաև Հայաստանի կարտոֆիլացման բոլոր շրջաններում։ Վարակված պալարների վրա առաջանում են խորացած խոցեր, որոնք միաձուլվելով, գրավում են պալարի զգալի մասը՝ դրանցով պալարի ներս են թափանցում միկրոօրգանիզմներ՝ առաջացնելով փտում։ Նվազում է պալարների ապրանքային որակը, 5–30%-ով՝ օսլայի պարունակությունը, ավելանում է թափոնը, խաթարվում՝ պահունակությունը: Հարուցի չի պահպանվում հողում, բուսական մնացորդներում: Չփտած գոմաղբով պարարտացումը բարենպաստ պայմաններ է առաջացնում  հիվանդության զարգացման համար։ Նորմալ պահեստավորված պալարներում սնկերը ոչնչանում են: Հիվանդության զարգացմանը նպաստում է բարձր ջերմաստիճանը:

## Պայքարի միջոցառումներ
Ցանքաշրջանառություն, հողի պարարտացում միայն փտած գոմաղբով, ալկալիական հողերը՝ թթու պարարտանյութերով, առողջ սերմնանյութի օգտագործում, եթե սերմացուի մեջ հայտնաբերվել են հիվանդ պալարներ ապա ցանքից առաջ ախտահանում՝ վալսազեբ, դիտան Մ, մաքսիմ, պրեստիժ, սելեստ տոպ սնկասպաններով:

Կատեգորիա:Կենդանիների հիվանդություններ
Բարսեղ Պետրոս Դ Ավգաթյան

**Բարսեղ Պետրոս Դ Ավգաթյան** (), Տանն Կիլիկիո կաթողիկե եկեղեցու չորրորդ հայ կաթողիկոս-պատրիարքը 1780 - 1788 թվականներին։ Նա սկսել է Սուրբ Անտոնինի շքանշանից։ Քառասուն տարի ծառայել է հայ կաթողիկե երեք նախորդ պատրիարքներին՝ Աբրահամ Պետրոս Ա Արծիվյանին, Հակոբ Պետրոս Բ Հովսեփյանին և Միքայել Պետրոս Գ Գասպարյանին, մինչև 1780 թվականին պատրիարք ընտրվելը։ Նրա մասին ասում էին, որ *«Նա երբեք չի հանել իր միապետական հագուստը, երբ նա եպիսկոպոս և կաթողիկոս էր»*։

## Ծանոթագրություններ

## Արտաքին հղումներ
*Biography on official site of the Armenian Catholic Church

Կատեգորիա:18-րդ դարի հայ կաթողիկոսներ
Կատեգորիա:Լիբանանահայ կրոնական գործիչներ
Կատեգորիա:ՎՀ/թեմա 2
Կատեգորիա:Տանն Կիլիկիո կաթողիկե կաթողիկոսներ
Միքայել Պետրոս Գ Գասպարյան

**Միքայել Պետրոս Գ Գասպարյան** (), Տանն Կիլիկիո կաթողիկե եկեղեցու երրորդ հայ կաթողիկոս-պատրիարքը, Սուրբ Անտուան շքանշանի անդամ։

Նրա Զմմառում եղած ժամանակ եկեղեցի չի եղել։ Բոլոր մեծ իրադարձությունները տեղի են ունեցել Լիբանանի Քրեյմ, Ղոստա, Սուրբ Ամենափրկիչ վանքում: Նա սահմանափակել է արտաքին բոլոր գործունեությունները՝ կենտրոնանալով իր աթոռի և  պարտականությունների վրա:։1761 թվականին նա սկսել է Զմմառի վանական եկեղեցու շինարարությունը և այն ավարտին հասցրել 1771 թվականին։ Նա ջանասիրաբար աշխատել է Զմառռի միաբանության ընդլայնման վրա՝ դարձնելով այն լեռան վրայի ամենամեծ շինարարական տարածքը։

Միքայել Պետրոս III-ը անհրաժեշտ է համարել, որ միսիոներները պատգամը հասցնեն հարևան երկրներ: Միսիոներները, որոնք ծառայում էին պատրիարքին, սովորաբար Սուրբ Անտուան շքանշանի անդամներ չէին, քանի որ շքանշանը ցանկանում էր առաջ տանել նրանց, ովքեր կդառնային պատրիարքներ, քան ուսուցանել միսիոներներին:

## Աղբյուրներ

*

## Ծանոթագրություններ

## Արտաքին հղումներ
* Biography on official site of the Armenian Catholic Church

Կատեգորիա:18-րդ դարի հայ կաթողիկոսներ
Կատեգորիա:Սիրիահայ կրոնական գործիչներ
Կատեգորիա:ՎՀ/թեմա 2
Կատեգորիա:Տանն Կիլիկիո կաթողիկե կաթողիկոսներ
Ռիկարդու Օրտա

**Ռիկարդու Ժորժե Դա Լուշ Օրթա** (, ), պորտուգալացի ֆուտբոլիստ, «Բրագա» ակումբի կիսապաշտպան:

Ռիկարդուի կրտսեր եղբայրը՝ Անդրե Հորտան, նույնպես պրոֆեսիոնալ ֆուտբոլիստ է։

## Ակումբային կարիերա
Օրթան սկսել է ֆուտբոլով զբաղվել «Բենֆիկայի» ակադեմիայում, 2011 թվականին տեղափոխվել է «Վիտորիա Սետուբալ» ակումբի երիտասարդական համակարգ։ 2013 թվականի ապրիլի 7-ին «Ռիու Ավեի» դեմ խաղում նորամուտն է նշել Պորտուգալիայի ֆուտբոլի առաջնությունում: Դեկտեմբերի 9-ին «Ակադեմիկայի» դեմ խաղում Ռիկարդոն խփել է առաջին գոլը նոր թիմի կազմում:

2014 թվականի ամռանը տեղափոխվել է իսպանական «Մալագա»։ Օգոստոսի 23-ին «Ատլետիկ Բիլբաոյի» դեմ խաղում նորամուտն է նշել Լա Լիգայում: 2015 թվականի հունվարի 6-ին Իսպանիայի Գավաթի «Լևանտեի» դեմ խաղում խփել է իր առաջին գոլը «Մալագայի» կազմում: Փետրվարի 28-ին «Խետաֆեի» դեմ խաղում խփել է առաջին գոլը Իսպանիայի առաջնությունում:

2016 թվականի ամռանը վարձավճարով տեղափոխվել է «Բրագա»: Օգոստոսի 14-ին «Վիտորիա Գիմարյեսի» դեմ խաղում նորամուտն է նշել նոր թիմում՝ երկրորդ խաղակեսում փոխարինելով Պեդրու Սանտուշին: Հոկտեմբերի 30-ին «Բելենենսիշի» դեմ խաղում դուբլի հեղինակ է դարձել՝ իր առաջին գոլերը խփելով «Բրագայի» կազմում: Մրցաշրջանի ավարտից հետո ակումբը գնել է ֆուտբոլիստի տրանսֆերը «Մալագայից»:

## Միջազգային կարիերա
2013 թվականին Պորտուգալիայի մինչև 19 տարեկանների հավաքականի կազմում մասնակցել է Լիտվայում կայացած Եվրոպայի պատանեկան առաջնությանը: Մասնակցել է Իսպանիայի, Նիդերլանդների, Լիտվայի և Սերբիայի հավաքականի դեմ խաղին: Հոլանդացիների դեմ խաղում դարձել է գոլի հեղինակ։

2014 թվականի սեպտեմբերի 7-ին Եվրոպայի 2016 թվականի առաջնության ընտրական փուլի Ալբանիայի հավաքականի դեմ խաղում նորամուտն է նշել Պորտուգալիայի հավաքականի կազմում՝ երկրորդ խաղակեսում փոխարինելով Վիլյամին:

2017 թվականին Պորտուգալիայի երիտասարդական հավաքականի կազմում Լեհաստանում մասնակցել է Եվրոպայի երիտասարդական առաջնությանը: Մասնակցել է Իսպանիայի և Մակեդոնիայի հավաքականի դեմ խաղին:

2022 թվականի մայիսի վերջին Ֆերնանդու Սանտուշից կրկին հրավիրվել է գլխավոր հավաքական ՈՒԵՖԱ-ի Ազգերի Լիգայի 2022/23 խաղերի համար։ Հունիսի 2-ին Ռաֆայել Լեանի փոխարեն փոխարինման դուրս գալուց 10 րոպե անց խփել է իր առաջին գոլը «սելեսաոյի» կազմում Ժոան Կանսելոյի փոխանցումից հետո Իսպանիայի հավաքականի դեմ խաղում և այդպիսով օգնել է թիմին խուսափել «կարմիր ֆուրիայից» կրած պարտությունից:

2022 թվականի Ֆուտբոլի աշխարհի առաջնության մեկնարկային կազմում հանդես է եկել Կորեայի ֆուտբոլի ազգային հավաքականի դեմ և հանդիպման 5-րդ րոպեին դարձել գոլի հեղինակ:

## Ծանոթագրություններ

 
Կատեգորիա:Բրագայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Էլևատոր (վիրաբուժական գործիք)

thumb|right|220px|Լեկլույզի էլևատոր
**Էլևատոր**, դիմածնոտային վիրաբուժության և ստոմատոլոգիայում ատամների և նրանց արմատների հեռացման կամ ատամնաբնից տարանջատման համար օգտագործվող գործիքներ։

## Նկարագրություն
էլևատորը կազմված է բռնակից, կապակցող մասից և աշխատող մասից՝ թշիկներից։ Առավել տարածված են ուղիղ, անկյունային և բայոնետային էլևատորները՝ չնայած կան նաև այլ տեսակի ևս։

По типу конструкции выделяют:
* **Ուղիղ էլևատոր,** ունի ուռուցիկ, ծայրում կլորացված բռնակ, ավելի նեղ կապող ձող և մի կողմից ակոսավոր, իսկ մյուս կողմից՝ ուռուցիկ թշիկներ։Բոլոր երեք բաղադրամասերը գտնվում են մեկ ուղիղ գծի վրա։
* **Բայոնետային էլևատոր** (նաև **Լեկլույզի էլևատոր**) կառուցվածքով մեջ (թշիկներ, ձող) նման է ուղիղ էլևատորին, միայն թե բռնակը գտնվում է ձողին ուղղահայաց։
* **Անկյունային էլևատոր** (նաև **կողային էլևատոր**) նման է ուղիղ էլևատորին, սակայն աշխատանքային մասը (թշիկը) գտնվում է երկայնական առանցքի նկատմամբ 120° անկյան տակ։
* Նաև․ *վերնոսկրային էլևատոր* և *կրկնակի ծռված էլևատոր*։

## Կիրառություն
Տարբեր էլևատորների գործառույթները տարբեր են։ Ուղիղ էլևատորները օգտագործվում են մեկ արմատանի ատամների արմատների, ինչպես նաև վերին ծնոտի այն բազմարմատանի ատամների արմատների հեռացման համար, որոնք իրարից առանձնացված են։ Հազվադեպ օգտագործվում է նաև ստորին երրորդ մեծ աղորիքների հեռացման համար։

Անկյունային էլևատորը նախատեսված է ստորին ծնոտի ատամների հեռացման համար։

## Տես նաև
* Ատամի հեռացում

## Ծանոթագրություն

Կատեգորիա:Ատամնաբուժություն
Ադմիրալ Իսակովի փողոց (Ստեփանակերտ)

**Ադմիրալ Իսակովի փողոց**, փողոց Արցախի Հանրապետության մայրաքաղաք Ստեփանակերտում։ Փողոցն անվանակոչվել է ի պատիվ Խորհրդային Միության նավատորմի հայազգի ծովակալ, ԽՍՀՄ հերոս Հովհաննես Իսակովի։

## Տվյալներ
Փողոցը սկսվում է Սասունցի Դավթի փողոցից, և ձգվելով դեպի հյուսիս, հատվում է Պարույր Սևակի փողոցի հետ, ապա ավարտվում Ազատության հրապարակում։ 2022 թվականի օգոստոսին, փողոցը ասֆալտապատվել ու բարեկարգվել է։

## Շենքեր և կառույցներ
* №7 բնակելի շենք

### Հուշարձաններ
* Ծովակալ Իսակովի կիսանդրի

## Սկիզբ առնող փողոցներ
* Շինարարների փողոց
* Գալինա Ստարովոյտովայի փողոց

## Հատող փողոցներ
* Պարույր Սևակի փողոց

## Ծանոթագրություններ

Կատեգորիա:Հովհաննես Իսակով
Կատեգորիա:Ստեփանակերտի փողոցներ
Յուրայի ափ

Անգլիայի հարավում գտնվող **Դորսեթի** և **Արևելյան Դևոնշիրի** ափը իրենից ներկայացնում է 155 կմ զառիթափ ափային գիծ։ Այստեղ հայտնաբերված ապարները պատկանում են Մեզոզոյան դարաշրջանի և ընդգրկում է 185 միլիոն տարվա ժամանակաշրջան։

Ավելի քան 300 տարի տեղի լանդշաֆտը հետազոտվում է գիտնականների կողմից։ 2001 թվականին Դորսեթի և արևելյան Դևոնշիրի ափը ներառվել է Մեծ Բրիտանիայի ՅՈՒՆԵՍԿՕՅԻ Համաշխարհային ժառանգության ցանկում։ Երկրի տարածքում համաշխարհային ժառանգության առաջին բնական օբյեկտն է։

## Երկրաբանություն
 

Ափի լանդշաֆտի մեծ բազմազանությունը (ծովափերը, ծովածոցերը, քարանձավները, զառիթափները, կամարները և այլն) արտացոլում է երկրաբանության 185 միլիոն տարիները և ներառում է Մեզոզոյան դարաշրշանի բոլոր երեք ժամանակաշրջանները (Տրիասի, Յուրայի և Կավճի ժամանակաշրջանները)։ Տիրասի ժամանակաշրջանի ընթացքում համաշխարհային ժառանգության ներկայիս օբյեկտը գտնվում էր Պանգեա մայրցամաքի հենց կենտրոնում, մեծ լեռնաշղթայից արևելք, որի մնացորդները պահպանվել են Դորտմուրում և Բրիտանիայում։ Պանգեայի անկումը բնութագրող Յուրայի ժամանակաշրջանի ընթացքում Դորսեթի և Արևելյան Դևոնի ափամերձ լեռները գտնվում էին ծովի կամ ճահճի բավական խորքում՝ կախված ծովի մակարդակի փոփոխությամբ։ Այդ շրջանում  ծանծաղուտում ձևավորվեց կղզիների շարք։ Կավճի ժամանակաշրջանի սկզբին ափամեձ շրջանի պայմանները նման էին Արաբական թերակղզուն, սակայն դրանք դարձան ավելի բարեհաջող։ Տաք ջրում տարածվում էին միկրոօրգաններ, որոնք հիմք հանդիսացան սպիտակ կավճի ձևավորմանը։

## Տարածքի պահպանում
Համաշխարհային ժառանգության կոմիտեի մասնագետների կարծիքով ափի ներառումը ցանկի մեջ էականորեն բարելավվեց տարածքի պահպանությունը, ինչը հատկապես կարևոր է տարածաշրջանային մակարդակում։ Անվանակարգման փուլում աբյեկտի հանդեպ մամուլի մեծ ուշադրությունը ուժեղացրեց տեղի բնակչության ոգևորությունը։ Համաշխարհային ժառանգության կոմիտեն ափով նոր ավտոբուսային երթուղու կառուցման համար ֆինանսավորում ձեռք բերեց։ BP ընկերության աջակցությամբ յուրայի ափով ուղեցույց թողարկվեց։

Lyme Regis-ում Յուրայի գիտական կենտրոնի (Jurassic Studies Centre) բացումը թույլ տվեց օբյեկտի տարածքում իրականացնել Բնական գիտությունների դաշտային պարապունքներ։ Տարբեր մակարդակների ուսանողների համար երկրաբանության, ստուգաբանության, միներալոգիայի, հնէաբանության դասընթացները իրականացվում են 2010 թվականի մարտից Բնագիտական թանգարանի (Լոնդոն) հովանավորությամբ։

2021 թվականի ապրիլի 15-ին իջվածքի արդյունքում ծովափ են թափվել ավելի քան 4000 տոննա լեռնային ապար։ Փլուզման երկաությունը կազմել է 300 մետր։

## Ծանոթագրություններ

## Հղումներ

*
Մադս Սերենսեն

**Մադս Բեկ Սերենսեն** (, ), դանիացի ֆուտբոլիստ, «Միդտյուլան» ակումբի պաշտպան։

## Ակումբային կարիերա
Սերենսենը «Օստբիրկ» և «Հորսենս» ակումբների սան է: 2015 թվականի մայիսի 3-ին վերջինիս կազմում «ԽԲ Կյոգեի» դեմ խաղում նորամուտն է նշել Դանիայի առաջին դիվիզիոնում: 2016 թվականին օգնել է ակումբին մտնել էլիտա։ Օգոստոսի 13-ին «Սիլկեբորգի» դեմ խաղում նորամուտն է նշել Դանիայի ֆուտբոլի առաջնությունում: 2017 թվականի հուլիսի 23-ին «Լինգբյուի» դեմ խաղում խփել է առաջին գոլը «Հորսենսի» կազմում: Նույն թվականի ամռանը տեղափոխվել է անգլիական «Բրենտֆորդ»։  2019 թվականի մարտի 9-ին «Միդլսբրոյի» դեմ խաղում նորամուտն է նշել Չեմպիոնշիփում: 2021 թվականի փետրվարի 24-ին «Շեֆիլդ Ուենսդեի» դեմ խաղում խփել է առաջին գոլը «Բրենտֆորդի» կազմում: Նույն թվականին օգնել է ակումբին մտնել էլիտա։ Օգոստոսի 13-ին Լոնդոնի «Արսենալի» դեմ խաղում  նորամուտն է նշել Անգլիայի Պրեմիեր լիգայում:

2022 թվականի ամռանը վարձավճարով տեղափոխվել է ֆրանսիական «Նիս»։ 2023 թվականի հունվարին մինչև մրցաշրջանի ավարտը ֆուտբոլիստին վարձակալել է հոլանդական «Գրոնինգենը»:

## Միջազգային կարիերա
2021 թվականին Դանիայի երիտասարդական հավաքականի կազմում Հունգարիայում և Սլովենիայում մասնակցել է Եվրոպայի երիտասարդական առաջնությանը: Մրցաշարում մասնակցել է Ֆրանսիայի, Իսլանդիայի  և Ռուսաստանի հավաքականների դեմ խաղերին:

## Ծանոթագրություններ

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Բրենտֆորդի ֆուտբոլիստներ
Կատեգորիա:Գրոնինգենի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Հորսենսի ֆուտբոլիստներ
Կատեգորիա:Միդտյուլանի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Ուիմբլդոնի (2002) ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Բրունու Գաշպար

**Բրունու Միգել Բոյալվու Գաշպար** (, ), պորտուգալացի և անգոլացի ֆուտբոլիստ, «Վիտորիա Գիմարայնշ» ակումբի և Անգոլայի ազգային հավաքականի պաշտպան։

## Ակումբային կարիերա
Գասպարը «Բենֆիկա» ակումբի սան է։ 2013 թվականի հունվարի 6-ին «Սանտա Կլարայի» դեմ խաղում նորամուտն է նշել Սեգունդա լիգայում պահեստային թիմի կազմում: 2014 թվականի ամռանը խաղային պրակտիկա ստանալու համար Բրունուն վարձավճարով տեղափոխվել է «Վիտորիա Գիմարայնշ»։ Սեպտեմբերի 14-ին «Պորտուի» դեմ խաղում նորամուտն է նշել Սանգրիշ լիգայում: Վարձակալության ավարտից հետո ակումբը գնել է ֆուտբոլիստի տրանսֆերը։

2017 թվականի ամռանը տեղափոխվել է իտալական «Ֆիորենտինա»՝ կնքելով հնգամյա պայմանագիր: Օգոստոսի 27-ին «Սամպդորիայի» դեմ խաղում նորամուտն է նշել իտալական Սերիա A -ում:

2018 թվականի ամռանը տեղափոխվել է Լիսաբոնի «Սպորտինգ»՝ կնքելով հնգամյա պայմանագիր:

2019 թվականի օգոստոսի 31-ին վարձավճարով տեղափոխվել է հունական «Օլիմպիակոս»:

2021 թվականի մարտի 9-ին  MLS «Վանկուվեր Ուայթկեպս» ակումբը վարձակալել է ֆուտբոլիստին, մինչև 2021 թվականի մրցաշրջանի ավարտը՝ հետգնման տարբերակով: Ապրիլի 24-ին «Տորոնտոյի» դեմ խաղում նորամուտն է նշել «Ուայթքեփսի» կազմում՝ 87-րդ րոպեին փոխարինելով Մայքլ Բալդիսիմոյին: Հոկտեմբերի 23-ին «Սան Խոսե Էրթքվեյքսի» դեմ խաղում խփել է առաջին գոլը Ֆուտբոլի բարձրագույն լիգայում: 2021 թվականի մրցաշրջանի ավարտից հետո «Վանկուվեր Ուայթքեփսը» որոշել է Գաշպարին չգնել «Սպորտինգից»:

2022 թվականի հունվարին վերադարձել է «Վիտորիա Գիմարայնշ» ակումբ՝ կնքելով պայմանագիր մինչև 2026 թվականը: Տրանսֆերն արժեցել է 1,5 միլիոն եվրո:

## Միջազգային կարիերա
2019 թվականի հունիսի 8-ին Գվինեա-Բիսաուի հավաքականի հետ ոչ պաշտոնական ընկերական խաղում նորամուտն է նշել Անգոլայի հավաքականի կազմում։ Մասնակցել է Աֆրիկայի Ազգերի գավաթ 2019-ին:

## Ձեռքբերումներ
;  **«Սպորտինգ»**

* Պորտուգալիայի գավաթի գավաթակիր՝ 2018/19
* Պորտուգալիայի լիգայի գավաթի գավաթակիր՝ 2018/19

;  **«Օլիմպիակոս»**

* Հունաստանի չեմպիոն՝ 2019/20
* Հունաստանի գավաթի գավաթակիր՝ 2019/20

## Ծանոթագրություններ

## Արտաքին հղումներ
* Профиль на сайте ''sports.ru''

 
Կատեգորիա:Բենֆիկայի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Վանկուվեր Ուայթքեփսի ֆուտբոլիստներ
Կատեգորիա:Վիտորիա Գիմարայնշի ֆուտբոլիստներ
Կատեգորիա:Օլիմպիակոս Պիրեյոսի ֆուտբոլիստներ
Կատեգորիա:Ֆիորենտինայի ֆուտբոլիստներ
Դամասկոսի թեմ

**Դամասկոսի թեմ** Հայ կաթողիկե եկեղեցու՝ Սիրիայի տարածքում գտնվող, Տանն Կիլիկիո կաթողիկոսությանը պատկանող երեք թեմերից (Բերիո և Կամիշլիի հետ միասին) մեկը, որը ներկայացնում է երկրի մայրաքաղաք Դամասկոսի կաթողիկե հայության հոգևոր կյանքը։ Առաջնորդանիստը և միակ տաճարը՝ Դամասկոսի Թագուհի Տիեզերաց եկեղեցի։ Թեմի առաջնորդը 1997 թվականից Ջոզեֆ Առնաութին է, որը մինչ այդ եղել է Կամիշլիի (1989-1992), ապա Բուենոս Այրեսի առաջնորդը (1992-1997)։

## Պատմություն
Օսմանյան տիրապետության շրջանում՝ 1763 թվականին, երբ հայ կաթողիկե եկեղեցու առաջնորդը Միքայել Պետրոս Գ-ն էր, հիմնադրվել էր Դամասկոսի հայ կաթողիկե համայնքը։ Առաջին քահանան Հովսեփ Թոքաթլյանն էր (1778-1782)։ 1863 թվականին օծվում է հին եկեղեցին։ 1969 թվականին համայնքի հոգևոր առաջնորդներին տրվում է եպիսկոպոսի աստիճան։

Դամասկոսի թեմն ստեղծվել է 1984 թվականին՝ Հռոմի պապ Հովհաննես Պողոս II-ի կոնդակով՝ Տանն Կիլիկիո կաթողիկոսության իրավասության ներքո։ Մինչև 1997 թվականը թեմի առաջնորդն էր Գևորգ Թայրոյանը։ Նախքան սիրիական ճգնաժամը համայնքը եղել է բավական աշխույժ։ Ճգնաժամի տարիներին տուժել են պատրիարքարանը և եկեղեցին։ 2020 թվականի դրությամբ համայնքի հայության քանակը հաշվվում էր շուրջ 700 ընտանիք՝ 4500 անձ, որը մասնակցություն ունի կաթողիկե համայնքի կյանքին։

## Գործունեություն
Ի տարբերություն Դամասկոսի հայոց թեմի սուրբ Սարգիս առաքելական եկեղեցու՝ պատարագներն այստեղ մատուցվում են արաբերեն, արամեերեն և լատիներեն, որով էլ բացատրվում է կաթողիկե հայության ոչ հայախոս լինելը։ Բացի հայ կաթողիկե համայնքից, մայրաքաղաք Դամասկոսում գործում է ևս երեք կաթոլիկ եկեղեցու թեմ՝ հունական, ասորական և մարոնիական։

Դամասկոսի թեմին է ենթարկվում Ալիշան վարժարանը։

## Ծանոթագրություններ

## Արտաքին հղումներ
* Դամասկոսի թեմի ֆեյսբուքյան էջ

Կատեգորիա:Դամասկոսի թեմ
Կատեգորիա:ՎՀ/թեմա 2
Արնոր Սմարասոն

**Արնոր Սմարասոն** (, ), իսլանդացի ֆուտբոլիստ, շվեդական «Համմարբյուի» և Իսլանդիայի հավաքականի կիսապաշտպան և հարձակվող:

## Ակումբային կարիերա
Արնորը ծնվել է Իսլանդիայի Աքրանես քաղաքում։ Դեռ երիտասարդ տարիքում զարմիկ Պետուր Պետուրսոնի հետ տեղափոխվել է Նիդերլանդներ, որտեղ սկսել է խաղալ «Հերենվենի» երիտասարդական թիմում։

2008 թվականի փետրվարի 16-ին Ալմելոյի «Հերակլեսի» դեմ խաղում նորամուտն է նշել Նիդերլանդների առաջնությունում, հանդիպման ամենավերջում փոխորինել է Ռոյ Բերենսին, արդյունքում նրա թիմը հյուրընկալվելիս ոչ-ոքի է խաղացել 2:2 հաշվով: Նորամուտի մեկնարկային մրցաշրջանում մասնակցել է միայն առաջնության երկու խաղի: 2008 թվականի հոկտեմբերի 19-ին «Հերենվենի» կազմում առաջին գոլն է խփել Կերկրադեի «Ռոդայի» դարպասը։ Նրա խփած գնդակի շնորհիվ թիմը կարողացել է խուսափել պարտությունից և ոչ-ոքի խաղալ (2։ 2 հաշվով): «Հերենվենի» գլխավոր մարզիչ, նորվեգացի Տրոն Սոլլեդը 2008/09 մրցաշրջանում օգտագործել է Արնորին ձախ կիսապաշտպանի դիրքում․ առաջնությունում անցկացրել է 21 հանդիպում և խփել 5 գնդակ, ինչպես նաև կատարել է 1 գոլային փոխանցում: Բացի այդ, դարձել է Նիդերլանդների գավաթի գավաթակիր, սակայն եզրափակիչ խաղին չի մասնակցել: 2009 թվականի սեպտեմբերին Թրոնդ Սոլեդի հրաժարականից հետո զրկվել է խաղային պրակտիկայից և 2009/10 մրցաշրջանում անցկացրել է ընդամենը 2 հանդիպում, ընդորում երկու անգամ էլ դուրս է եկել փոխարինման:

2010 թվականի հունիսի 7-ին տեղափոխվել է «Էսբյերգ», պայմանագիրը նախատեսված էր 3 տարով, տրանսֆերի արժեքը զրոյական է եղել: 2010 թվականի հուլիսի 16-ին «Օդենսեի» դեմ խաղում նորամուտն է նշել Դանիայի առաջնությունում։ 2010 թվականի օգոստոսի 28-ին «Էսբյերգի» կազմում իր առաջին գոլը խփել է «Սիլկեբորգի» դարպասը:

2015 թվականի փետրվարի վերջին՝ ՌՖՊԼ-ի տրանսֆերային շրջանի վերջին օրը, իսլանդացի հարձակվողը վարձավճարով տեղափոխվել է Մոսկվայի «Տորպեդո», որտեղ հանդես է եկել մինչև 2015 թվականի հունիսի 30-ը: Մարտի 15-ին Ռամենսկոյում «Զենիթի» դեմ մեկնարկային խաղում երկրորդ խաղակեսին ավելացված ժամանակում գոլի հեղինակ է դարձել և այդպիսով օգնել է «Տորպեդոյին» միավորներ վաստակել այդ խաղում:

## Միջազգային կարիերա
Հրավիրվել է Իսլանդիայի պատանեկան և երիտասարդական հավաքականներ։ 2008 թվականի մայիսին գլխավոր ազգային թիմում նորամուտն է նշել Ուելսի դեմ ընկերական խաղում, իսկ 2009 թվականի փետրվարի 11-ին հավաքականի կազմում իր առաջին գոլն է խփել իսպանական Լա Մանգայում, երբ բացել է հաշիվը Լիխտենշտայնի ֆուտբոլի ազգային հավաքականի հետ ընկերական խաղում (խաղն ավարտվել է նրա թիմի հաղթանակով՝ 2:0 հաշվով):

## Ձեռքբերումներ
* Դանիայի գավաթի գավաթակիր՝ 2012/13

## Ծանոթագրություններ

## Արտաքին հղումներ
* Профиль на официальном сайте «Эсбьерга» 
* Статистика на сайте ''Voetbal International'' 
* Статистика на сайте ''SuperStats'' 
* 
* 
* 

Կատեգորիա:Էսբյերգի ֆուտբոլիստներ
Կատեգորիա:Իսլանդացի ֆուտբոլիստներ
Կատեգորիա:Իսլանդիայի հավաքականի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տորպեդո Մոսկվայի ֆուտբոլիստներ
Կատեգորիա:Ֆուտբոլի կիսապաշտպաններ
Դանիել Բրագանսա

**Դանիել Սանտուշ Բրագանսա** (, ), պորտուգալացի ֆուտբոլիստ, «Սպորտինգ» ակումբի կիսապաշտպան:

## Ակումբային կարիերա
Բրագանսան Լիսաբոնի «Սպորտինգ» ակումբի սան է։ 2019 թվականի սկզբին խաղային պրակտիկա ստանալու համար վարձավճարով տեղափոխվել է «Ֆարենս»: Հունվարի 19-ին «Ֆամալիկանի» դեմ խաղում նորամուտն է նշել Սեգունդա լիգայում: Ապրիլի 14-ին «Էշտորիլ Պրայի» դեմ խաղում առաջին գոլն է խփել «Ֆարենսեի» կազմում: Նույն թվականի ամռանը նրան վարձակալել է Էշտորիլ Պրայա ակումբը։  Օգոստոսի 18-ին «Ֆարենսեի»  դեմ խաղում նորամուտն է նշել նոր թիմում: Սեպտեմբերի 1-ին «Վարզինի» դեմ խաղում  առաջին գոլն է խփել «Էշտորիլ Պրայայի» կազմում: Վարձակալության ավարտից հետո վերադարձել է «Սպորտինգ»: 2020 թվականի սեպտեմբերի 27-ին «Պասուշ դե Ֆերեյրաի» դեմ խաղում նորամուտն է նշել Պորտուգալիայի ֆուտբոլի առաջնությունում: 2021 թվականին օգնել է ակումբին նվաճել չեմպիոնությունն ու Պորտուգալիայի գավաթը։

## Միջազգային կարիերա
2021 թվականին Պորտուգալիայի երիտասարդական հավաքականի կազմում մասնակցել է Հունգարիայում և Սլովենիայում կայացած Եվրոպայի երիտասարդական առաջնությանը: Մասնակցել է  Խորվաթիայի, Անգլիայի և Շվեցարիայի հավաքականների դեմ խաղերին:

## Ձեռքբերումներ
**«Սպորտինգ»**

* Պորտուգալիայի չեմպիոն (2)՝ 2020/21, 2023/24
* Պորտուգալական լիգայի գավաթի գավաթակիր (2)՝ 2020/21, 2021/22

## Ծանոթագրություններ

 
Կատեգորիա:Էշտորիլ Պրայայի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ռաֆիկ Զեխնինի

**Ռաֆիկ Զեխնինի** (, ), նորվեգացի ֆուտբոլիստ, «Սարպսբորգ 08» ակումբի կիսապաշտպան։

## Ակումբային կարիերա
Զեխնինին «Օդ» ակումբի սան է։ 2015 թվականի հուլիսի 12-ին «Ռուսենբորգի» դեմ խաղում նորամուտն է նշել  Նորվեգիայի ֆուտբոլի առաջնությունում: Հուլիսի 26-ին 17 տարեկանում «Տրոմսյոյի» դեմ խաղում Ռաֆիկն առաջին գոլն է խփել «Օդի» կազմում: Օգոստոսի 20-ին Դորտմունդի «Բորուսիայի» դեմ Եվրոպայի լիգայի ընտրական խաղից հետո  արժանացել Մատս Հումելսի գովասանքին, որը շատ է զարմացել, երբ իմացել է, որ հարձակվողն ընդամենը 17 տարեկան է:

2017 թվականի ամռանը տեղափոխվել է իտալական «Ֆիորենտինա»՝ կնքելով հնգամյա պայմանագիր: Տրանսֆերի արժեքը կազմել է 1,5 միլիոն եվրո։  Օգոստոսի 20-ին «Ինտերի» դեմ խաղում նորամուտն է նշել իտալական Սերիա A-ում:

2018 թվականի սկզբին խաղային պրակտիկա ստանալու համար վարձավճարով վերադարձել է հայրենիք՝ «Ռուսենբորգ»։ Ապրիլի 8-ին «Մոլդեի» դեմ խաղում նորամուտն է նշել նոր թիմում: Ռուսենբորգի կազմում դարձել է Նորվեգիայի սուպերգավաթակիր։ 2018 թվականի ամռանը  վարձավճարով հանդես է եկել հոլանդական «Տվենտեում»: Օգոստոսի 31-ին «Ռոդա» ակումբի դեմ խաղում նորամուտն է նշել Նիդերլանդների ֆուտբոլի առաջին դիվիզիոնում: Սեպտեմբերի 21-ին «Տելսթարի» դեմ խաղում առաջին գոլն է խփել «Տվենտեի» կազմում։

## Ձեռքբերումներ
**Թիմային**

**«Ռուսենբորգ»**

* Նորվեգիայի սուպերգավաթակիր՝ 2018

**«Տվենտե»**

* Նիդերլանդների առաջին դիվիզիոնի հաղթող՝ 2018/19

## Ծանոթագրություններ

Կատեգորիա:Նորվեգացի ֆուտբոլիստներ
Կատեգորիա:Ռուսենբորգի ֆուտբոլիստներ
Կատեգորիա:Տվենտեի ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Ֆուտբոլի հարձակվողներ
Նիկոլայ Բադեն-Ֆրեդերիկսեն

**Նիկոլայ Բադեն-Ֆրեդերիկսեն** (, ), դանիացի ֆուտբոլիստ, «Լինգբյու» ակումբի հարձակվող:

## Ակումբային կարիերա
Բադեն-Ֆրեդերիկսենը «Նասբի» և «Նորշելանն» ակումբների սան է: 2017 թվականի հոկտեմբերի 14-ին «Ռաներսի» դեմ խաղում նորամուտն է նշել Դանիայի Սուպերլիգայում վերջինիս կազմում: Նույն խաղում խփել է առաջին գոլը «Նորշելանի» կազմում։ 2018 թվականի ամռանը տեղափոխվել է իտալական «Յուվենտուս»՝ կնքելով քառամյա պայմանագիր: Խաղային պրակտիկա ստանալու համար սկսել է հանդես գալ երիտասարդական հավաքականի կազմում, իսկ 2020 թվականի սկզբին վարձավճարով տեղափոխվել է Սիտտարդի «Ֆորտունա»: Փետրվարի 29-ին «ՎՎՎ-Վենլոյի» դեմ խաղում նորամուտն է նշել Նիդերլանդների ֆուտբոլի առաջնությունում:

2020 թվականի ամռանը ֆուտբոլիստին վարձակալել է ավստրիական «Տիրոլը»: Սեպտեմբերի 13-ին «Ռեալի» դեմ խաղում նորամուտն է նշել ավստրիական Բունդեսլիգայում: Սեպտեմբերի 19-ին Լասկայի դեմ խաղում խփել է առաջին գոլը «Տիրոլի» կազմում:

2021 թվականի ամռանը տեղափոխվել է հոլանդական «Վիտես»՝ կնքելով եռամյա պայմանագիր: Տրանսֆերի արժեքը կազմել է 1,8 մլն եվրո։ Օգոստոսի 15-ին «Զվոլեի» դեմ խաղում նորամուտն է նշել նոր թիմում: Նույն խաղում խփել է առաջին գոլը «Վիտեսի» կազմում։

2023 թվականի հունվարի 31-ին վարձավճարով տեղափոխվել է հունգարական «Ֆերենցվարոշ»:

## Միջազգային կարիերա
2021 թվականին Դանիայի երիտասարդական հավաքականի կազմում մասնակցել է Հունգարիայում և Սլովենիայում կայացած Եվրոպայի երիտասարդական առաջնությանը: Մրցաշարում մասնակցել է Ֆրանսիայի և Իսլանդիայի հավաքականների դեմ խաղերին:

## Ծանոթագրություններ

Կատեգորիա:Գյոթեբորգի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Լյունգբյուի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Նորշելանի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆերենցվարոշի ֆուտբոլիստներ
Կատեգորիա:Ֆորտունա Սիտարդի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Մադս Անդերսեն

**Մադս Յուել Անդերսեն** (, ), դանիացի ֆուտբոլիստ, անգլիական «Լուտոն Թաուն» ակումբի պաշտպան։

## Կարիերա
Հինգ տարեկանում Անդերսոնը սկսել է սովորել «Հերստեդեստեր» ակադեմիայում, քանի որ այնտեղ խաղում էին նաև նրա մանկապարտեզի ընկերները։ Նաև փորձել է իրեն թեթև աթլետիկայում, բայց որոշել է կանգ առնել ֆուտբոլի դասերի վրա։ 9 ամիս «Ալբերտսլունի» ակադեմիայում անցկացնելուց հետո տեղափոխվել է «Բրոնդբյու»:

2015 թվականի նոյեմբերին ստորագրել է առաջին պայմանագիրը «Բրոնդբյուի» հետ և դարձել առաջին թիմի մի մասը 2016/2017 մրցաշրջանում: 2015 թվականի ապրիլ 12-ին «Սեններյուսկի» դեմ խաղում առաջին անգամ հայտնվել է հայտացուցակում:

Հաջորդ մրցաշրջանում հայտավորվել է միայն մեկ խաղի համար։ Մինչև 2016 թվականի ավարտը վարձակալությամբ տրվել է ՀԲ Կյոգեի առաջին դիվիզիոնի ակումբին: Ավելի ուշ պայմանագիրը երկարաձգվել է մինչև մրցաշրջանի ավարտը: Ընդհանուր առմամբ, 25 հանդիպում է անցկացրել առաջնությունում և երկու գոլ խփել ակումբի կազմում։ Դանիայի գավաթի խաղարկության «Լեդե Սմերում Ֆոդբոլդի» դեմ խաղում նորամուտն է նշել «Բրոնդբյուի» կազմում:

2017 թվականի սեպտեմբերի 27-ին պաշտոնապես հայտարարվել է, որ կդառնա «Հորսենսի» խաղացող: 2018/19 մրցաշրջանում ստացել է ակումբի և հիմնական կազմի խաղացողի համար կարևոր խաղացողի կարգավիճակ: Առաջնությունում անցկացրել է 20 հանդիպում և դարձել 3 գոլի հեղինակ:

2019 թվականի հունիսի 21-ին դարձել է «Բարնսլիի» խաղացող, տրանսֆերի գումարը կազմել է 900 000 ֆունտ, ֆուտբոլիստը քառամյա պայմանագիր է կնքել: Իր առաջին մրցաշրջանում «Բարնսլին» պարբերաբար հանդես էր գալիս մեկնարկային կազմում: 2021 թվականի հունվարի 27-ին «Կարդիֆֆ Սիթիի» դեմ խաղում առաջին գոլն է խփել «Մանչեսթեր Յունայթեդի» կազմում:

2023 թվականի հուլիսի 3-ին պայմանագիր է կնքել առաջին անգամ Պրեմիեր լիգա դուրս եկած «Լուտոն Թաուն» ակումբի հետ: 2023 թվականի սեպտեմբերի 1-ին «Վեստ Հեմ Յունայթեդի» դեմ խաղում խփել է «Լուտոնի» առաջին տնային գոլը Պրեմիեր լիգայում:

## Ծանոթագրություններ

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Բարնսլիի ֆուտբոլիստներ
Կատեգորիա:Բրոնդբյուի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Լուտոն Թաունի ֆուտբոլիստներ
Կատեգորիա:Հորսենսի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ռոջեր Կորնբերգ

**Ռոջեր Դեյվիդ Կորնբերգ** (,) ամերիկացի կենսաքիմիկոս և կառուցվածքային կենսաբանության պրոֆեսոր Սթենֆորդի համալսարանի բժշկական դպրոցում։ 2006 թվականին Քորնբերգը արժանացել է քիմիայի Նոբելյան մրցանակի՝ ԴՆԹ-ից գենետիկական տեղեկատվությունը ՌՆԹ-ին պատճենելու գործընթացի ուսումնասիրության համար՝ «էուկարիոտների տրանսկրիպցիայի մոլեկուլային հիմքը»։

## Վաղ կյանք և կրթություն
Կորնբերգը ծնվել է Սենթ Լուիսում, Միսսուրի, հրեական ընտանիքում, կենսաքիմիկոս Արթուր Կոռնբերգի ավագ որդին, ով արժանացել է Նոբելյան մրցանակի, և Սիլվի Կոռնբերգի, ով նույնպես կենսաքիմիկոս էր։ Նա քիմիայի բակալավրի կոչումը ստացել է Հարվարդի համալսարանում 1967 թվականին, իսկ Ph.D-ն Քիմիական ֆիզիկայում՝ Սթենֆորդից 1972 թվականին։

## Կարիերա
Կորնբերգը դարձավ Քեմբրիջի Մոլեկուլային կենսաբանության լաբորատորիայի հետդոկտորական գիտաշխատող, 1976 թվականին՝ Հարվարդի բժշկական դպրոցի կենսաբանական քիմիայի ասիստենտ, այնուհետ 1978 թվականին Ստենֆորդի բժշկական դպրոցի կառուցվածքային կենսաբանության պրոֆեսոր։
2004 թվականից Կորնբերգը ամենամյա կենսաքիմիական տեղեկատուի խմբագիր է։ Նա ամենամյա կենսաքիմիական տեղեկատուի տնօրենների խորհրդում է։

## Հետազոտություն
[thumb|left|Ռոջեր Կորնբերգ (ձախից երրորդը) [Էնդրյու Ֆայերի, Ջորջ Սմութի, Դիկ Չեյնիի, Քրեյգ Մելոյի և Ջոն Մադերի հետ]]

Կոռնբերգը բացահայտեց ՌՆԹ պոլիմերազ II-ի և այլ սպիտակուցների դերը ԴՆԹ-ի տրանսկրիպցիայում՝ ստեղծելով սպիտակուցային կլաստերի եռաչափ պատկերներ՝ օգտագործելով ռենտգենակառուցվածքային վերլուծություն։

## Ծանոթագրություններ

Կատեգորիա:Ամերիկացի գիտնականներ
Կատեգորիա:Ամերիկացի կենսաբաններ
Կատեգորիա:Ամերիկացի կենսաքիմիկոսներ
Կատեգորիա:Ամերիկացի քիմիկոսներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Ռուսաստանի գիտությունների ակադեմիայի արտասահմանյան անդամներ
Chicksands

**Chicksands**-ը գյուղ է և նախկին քաղաքացիական ծխական համայնք, որն այժմ Անգլիայի Բեդֆորդշիր կոմսության Կենտրոնական Բեդֆորդշիր կոմսությունում գտնվող Քեմփթոն և Չիքսենդս ծխական համայնքի մի մասն է: Գյուղը գտնվում է Ֆլիտ գետի վրա ՝ Քեմփթոն ծխական գյուղի և Շեֆորդ քաղաքի մոտ:

Համայնքի բնակչությունը 1961 թվականին կազմում էր 607 մարդ: 2007 թվականին բնակչության թիվը գնահատվում էր 2510 մարդ: 2011 թվականի մարդահամարի տվյալներով այդ թիվը կազմում էր 1699:

Միդ Բեդֆորդշիրի շրջանի խորհուրդը տեղափոխվել է նոր գրասենյակային շենք նախկին RAF Chicksands սպորտային դաշտի մի մասում, որը հարակից է A507 մայրուղուն և նախկինում գտնվում էր Amphill-ի և Bigglesweid-ի գրասենյակներում: Նոր գրասենյակը, որը ստացել է Priory House անվանումը, թագուհու կողմից պաշտոնապես բացվել է 2006 թվականի նոյեմբերի 17-ին ՝ Էդինբուրգի դուքսի ուղեկցությամբ: Այժմ այդ գրասենյակներում է գտնվում Կենտրոնական Բեդֆորդշիրի խորհուրդը:

## Պատմություն
Chicksands-ը հիշատակվում է Դատաստանի օրվա գրքում, գրառման մեջ ասվում է.Chicksans/e: Ուիլյամ դե Կարոն Լինքոլնի եպիսկոպոսից; երեք ազատ տղամարդիկ և Ուոլթերը ՝ Ռալֆ Թեյլբուայի կնոջ ՝ Ազելինայի կողմից (Սա նրա օժիտից է): Ջրաղաց. Դա նշանակում է "Չիկկա ավազներ", որտեղ Չիկկան անձնական անուն է:

Երկրորդ համաշխարհային պատերազմի ժամանակ Չիկսանդսում տեղակայված էր RAF Chicksands կայանը։ 1950-1995 թվականներին կայանը օգտագործվել է ԱՄՆ ռազմաօդային ուժերի կողմից:1963-1995 թվականներին այստեղ էր գտնվում առաջին հսկայական fLR-9 պտտվող ալեհավաքը: Ալեհավաքը հայտնի էր որպես" փղի վանդակ " և ապամոնտաժվել էր 1995 թվականին ԱՄՆ ռազմաօդային ուժերի հեռանալուց առաջ: Այժմ այստեղ է գտնվում հետախույզների պատրաստման Միացյալ խումբը (JITG) և բրիտանական բանակի հետախուզական կորպուսի կենտրոնակայանը:

1150 թվականին կառուցված վանական տունը ՝ Chicksands priorat-ը, գտնվում է միացյալ հետախուզական ուսումնական խմբի տարածքում:Այն բաց է այցելության համար միայն նշանակմամբ 1-ին և 3-րդ կիրակի կեսօրից հետո ապրիլից հոկտեմբեր ընկած ժամանակահատվածում:Chixands priorate-ը նախկինում էքստրապարոխիալ տրակտատ էր,1858 թվականից Չիկսանդս Պրիորին անկախ քաղաքացիական ծխական համայնք էր, հետագայում վերանվանվեց Չիկսանդս ։  1985 թվականի ապրիլի 1-ին ծխական համայնքը լուծարվեց և միավորվեց Քեմփթոնի հետ ՝ կազմելով "Քեմփթոն և Չիկսանդս":

## Ծանոթագրություններ

## Արտաքին հղումներ

* Campton & Chicksands
* Chicksands Offices – Mid Beds District Council
* Chicksands History
* Friends of Chicksands Prioy Website

Կատեգորիա:Գյուղեր
Կատեգորիա:Քաղաքներ